Diari Oficial de la Generalitat Valenciana


Sumari del DOGV 7966, del 26-01-2017 (2017/284)

RESOLUCIÓ de 29 de desembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 96/15-AIA Castalla.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7966

Data del DOGV
:   26-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/284


Data del document
:   29-12-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 29 de desembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 96/15-AIA Castalla. [2017/284]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la resolució complementària corresponent a l'expedient 96/15-AIA Castalla.  
  
«Resolució complementària a la declaració d'impacte ambiental de 10 de juny de 2016  
Expedient: 96-2015-AIA.  
Títol: Explotació d'engreix de bestiar oví.  
Promotor: Sr. Pedro Simón Casanova.  
Òrgan substantiu: Ajuntament de Castalla.  
Localització: Parcel·les 27, 28 i 41 de Castalla (Alacant).  
  
Antecedents  
1. El 10 de juny de 2016 la Direcció General de Medi Natural i Avaluació Ambiental emet declaració d'impacte ambiental en sentit desfavorable per a l'ampliació de l'explotació d'engreix de bestiar oví i acceptable amb el compliment dels condicionants ambientals de l'apartat segon de la resolució per a 700 animals, nombre que es va considerar amb empara administrativa segons informe del 26 d'octubre de 2015 emés en compliment de la Llei 5/2014 d'ordenació del territori, urbanisme i paisatge.  
2. El 14 de setembre de 2016 es rep en el Servei d'Avaluació d'Impacte Ambiental sol·licitud de modificació de la declaració d'impacte ambiental en què s'indica el següent:  
- El que es pretén és ampliar de 2.200 caps legals segons cartilla ramadera a 2.800 places amb la construcció d'una nau de 1.000 m².  
  
- Amb el nou local es disminuirà la densitat ramadera per a millorar les condicions generals, hi haurà millor ventilació amb la qual cosa la concentració de gasos i el nivell d'humitat es mantindrà en nivell òptim, es col·locarà pantalla tallavent a base de xops, es buscaran rutes alternatives per a evitar que els camions que traslladen el fem o els animals discórreguen per zona urbana, el fem es traslladarà sempre amb camions amb malla de cobertura.  
Les mesures correctores unides a la disminució de la densitat disminuirà les molèsties produïdes per olors.  
3. Consultades les dades de l'expedient, es constata que el promotor té cartilla sanitària des de l'any 1975. Les dades que actualment poden consultar-se en els registres de l'òrgan competent en ramaderia mostren que el promotor pot operar amb 2.000 caps de bestiar oví (data d'alta en el registre l'any 1998) i 200 caps de bestiar caprí (data d'alta l'any 2012).  
  
Consideracions de l'òrgan ambiental  
- La declaració d'impacte ambiental (DIA) argumentava: «no pot admetre's l'ampliació de l'explotació més enllà del que consta en la cartilla ramadera».  
Atenent els arguments manifestats pel promotor i segons allò que s'ha indicat en el paràgraf anterior, es detecta error en la DIA que serà corregit en aquesta resolució.  
- D'altra banda, revisada la declaració d'impacte ambiental de 10 de juny de 2016, ha d'aclarir-se el condicionant 2 perquè no hi haja errors d'interpretació.  
Per tant és procedent l'emissió d'una resolució complementària per a corregir els errors de la DIA segons el que s'ha exposat i aclarir el punt 2 dels condicionants ambientals:  
Consideracions jurídiques  
1. L'article 13 del Decret 158/2015,de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i Avaluació Ambiental competència sobre avaluació ambiental estratègica i de projectes.  
Per tot això, es resol:  
  
Primer  
Modificar els errors de la declaració d'impacte ambiental en el sentit següent:  
Apartat primer de la resolució,  
On diu:  
«Estimar no acceptable l'ampliació de la cabanya ramadera per damunt de 700 animals segons allò que s'ha exposat en l'apartat de consideracions ambientals de la present declaració d'impacte ambiental»;  
Ha de dir:  
«Estimar no acceptable l'ampliació de la cabanya ramadera per damunt de 2.200 animals segons allò que s'ha exposat en l'apartat de consideracions ambientals de la present declaració d'impacte ambiental».  
  
Segon  
Apartat segon de la resolució,  
On diu:  
1. «L'explotació circumscriurà la seua activitat al nombre d'animals que actualment consten en la cartilla ramadera (700)»;  
Ha de dir:  
1. «L'explotació circumscriurà la seua activitat al nombre d'animals que actualment consten en la cartilla ramadera (2.200)».  
  
Tercer  
L'apartat 2 dels condicionants ambientals passa a tindre la redacció següent:  
«Es presentarà davant de l'òrgan substantiu una memòria en què es propose un calendari de realització d'obres de millora en les instal·lacions existents i una previsió indicant en quin marge temporal es realitzarà la construcció de la nova nau.  
Quedarà supeditada qualsevol tipus d'autorització definitiva de l'activitat a la realització de les millores en les antigues instal·lacions i a la comprovació de la seua eficàcia. Aquesta comprovació podrà ser realitzada o bé per l'òrgan amb competència substantiva o bé per l'òrgan amb competència en ramaderia.»  
  
Quart  
Publicar la present resolució complementària en el Diari Oficial de la Generalitat Valenciana de la forma reglamentària, d'acord amb el que disposa l'article 41.3 de la Llei 21/2013, de 9 de desembre, d'avaluació ambiental.  
  
València, 8 de novembre de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 29 de desembre de 2016.- El director general de Medi Natural i d'Avaluació Ambiental: Antoni Marzo i Pastor.